Ο **Τζόζεφ Ενακαρίρε** (γεννημένος στις 6 Νοεμβρίου 1982) είναι Νιγηριανός πρώην επαγγελματίας ποδοσφαιριστής. Μπορούσε να αγωνιστεί είτε ως αριστερός αμυντικός, είτε ως κεντρικός αμυντικός.

Συλλογική Καριέρα
-----------------

Γεννημένος στο Ουόρι, ο Ενακαρίρε διακρίθηκε από νεαρή ηλικία αγωνιζόμενος με τα χρώματα της Σταντάρ Λιέγης, προτού μεταγραφεί στη Σπόρτινγκ Λισαβόνας ενόψει της σεζόν 2004-05, υπογράφοντας συμβόλαιο διάρκειας τεσσάρων ετών, πετυχαίνοντας, σταδιακά, να αποτελέσει βασικό στέλεχος της ομάδας. Ωστόσο, ύστερα από παρουσίας μόλις μίας σεζόν στον σύλλογο, πωλήθηκε στη ρωσική ΦΚ Ντιναμό Μόσχας.

Αποτυγχάνοντας να προσαρμοστεί, ο Ενακαρίρε παραχωρήθηκε ως δανεικός, τον Αύγουστο του 2006, στην ομάδα της γαλλικής Λιγκ 1, ΦΚ Ζιροντέν ντε Μπορντώ, ενώ ένας πρώην συμπαίκτης του αμυντικός από τη Σπόρτινγκ, ο Μπέτο, αναχωρούσε με προορισμό τη Ρεκρεατίβο δε Ουέλβα, επίσης ως δανεικός. Είχε σχετικά σημαντικό χρόνο συμμετοχής στη διάρκεια της σεζόν ενώ, αφότου ο γαλλικός σύλλογος αποφάσισε να μην κάνει χρήση του σχετικού όρου αγοράς του, μετακόμισε στην Ελλάδα, για λογαριασμό του Παναθηναϊκού, υπό τη μορφή δανεισμού για διάρκεια μίας σεζόν.

Τον Ιούλιο του 2009, ο Ενακαρίρε πραγματοποίησε, ανεπιτυχώς, δοκιμαστική περίοδο με τη γαλλική ΦΚ Μετς. Την αμέσως επόμενη χρονιά, δοκιμαστικές περίοδοι τις οποίες πραγματοποίησε με τις Οντένσε Μπόλντκλουμπ και ΦΚ Ενεργκί Κότμπους είχαν ανάλογο αποτέλεσμα.

Στα τέλη Ιουνίου του 2012, έπειτα από διάστημα τεσσάρων ετών εκτός ποδοσφαιρικής δραστηριότητας, ο Ενακαρίρε αποκτήθηκε από την ΣΠ Λα Φιορίτα, προκειμένου να ενισχύσει την πρώτη προσπάθεια της ομάδας από τον Άγιο Μαρίνο στο ΟΥΕΦΑ Γιουρόπα Λιγκ. Τον Μάρτιο της αμέσως επόμενης χρονιάς, μετακόμισε εκ νέου, αυτή τη φορά στη Λετονία για λογαριασμό της πρωταθλήτριας ομάδας του λετονικού πρωταθλήματος, ΦΚ Ντάουγκαβα, ωστόσο το συμβόλαιό του με τον σύλλογο λύθηκε έπειτα από χρονικό διάστημα μόλις τεσσάρων μηνών.

Διεθνής Καριέρα
---------------

Νιγηριανός διεθνής από το 2003, ο Ενακαρίρε αγωνίστηκε με τους *Super Eagles* στο Κύπελλο Εθνών Αφρικής του 2004 και του 2006. Αποτέλεσε βασικό στέλεχος της ομάδας στη διάρκεια της τελευταίας διοργάνωσης, όπου και η χώρα του τερμάτισε στην τρίτη θέση, δεχόμενη μόλις τρία τέρματα.

Παραπομπές
----------

1. ↑  Enakarhire bolsters Sporting; UEFA.com, 3 Αυγούστου 2004
2. ↑  Enakarhire hired by Dynamo; UEFA.com, 18 Ιουλίου 2005
3. ↑  Enakarhire makes way to Bordeaux; UEFA.com, 31 Αυγούστου 2006
4. ↑  «Balakov, Barbosa, err... Hanuch e Ghilas: as melhores contratações da história, enfim, recente do Sporting (por Rogério Casanova)» [Balakov, Barbosa, ehem... Hanuch and Ghilas: the best signings in Sporting's, let's say, recent history (by Rogério Casanova)]. *Expresso* (στα Πορτογαλικά). 18 Ιουλίου 2017. Ανακτήθηκε στις 21 Σεπτεμβρίου 2017.
5. ↑  «Энакархире стал игроком "Панатинаикоса"» [Enakarhire became a Panathinaikos player] (στα Ρωσικά). Sport Express. 31 Ιουλίου 2007. Ανακτήθηκε στις 20 Σεπτεμβρίου 2009.
6. ↑  «Bong proche du VAFC» (στα γαλλικά). FC Metz. 28 Ιουλίου 2009. Αρχειοθετήθηκε από το πρωτότυπο στις 21 Σεπτεμβρίου 2009.. Ανακτήθηκε στις 21 Σεπτεμβρίου 2009.
7. ↑  «Joseph Enakarhire lost Energie Cottbus deal to politics». All Nigeria Soccer. 11 Σεπτεμβρίου 2010.. Ανακτήθηκε στις 18 Νοεμβρίου 2010.
8. ↑  «Mancano solo i dettagli burocratici, Joseph Enakarhire sarà il rinforzo per l'Europa League» [Bureaucratic details notwithstanding, Joseph Enakarhire will be reinforcement for the Europa League] (στα Ιταλικά). S.P. La Fiorita. 21 Ιουνίου 2012. Αρχειοθετήθηκε από το πρωτότυπο στις 18 Απριλίου 2015. Ανακτήθηκε στις 3 Ιουλίου 2012.
9. ↑  «Apskats: Sešus miljonus vērts aizsargs un patriotiskā Liepāja (2.daļa)» [Review: Six million defender and patriotic Liepāja (part 2)] (στα Λετονικά). Sporta Centrs. 29 Μαρτίου 2013. Ανακτήθηκε στις 6 Μαΐου 2013.

Εξωτερικοί Σύνδεσμοι
--------------------

* Τζόζεφ Ενακαρίρε στο L'Équipe Football (Γαλλικά)
* (Πορτογαλικά) Τζόζεφ Ενακαρίρε στο ForaDeJogo Επεξεργασία στα Wikidata
* Τζόζεφ Ενακαρίρε στην ιστοσελίδα National-Football-Teams.com
* (Αγγλικά) Προφίλ Τζόζεφ Ενακαρίρε στο Soccerway